CELEX: 62022TN0161
Language: fi
Date: 2022-03-25 00:00:00
Title: Asia T-161/22: Kanne 25.3.2022 – Ortega Montero v. parlamentti

16.5.2022   
            
            
               FI
            
            
               Euroopan unionin virallinen lehti
            
            
               C 198/62
            
         
      Kanne 25.3.2022 – Ortega Montero v. parlamentti
      (Asia T-161/22)
      (2022/C 198/90)
      Oikeudenkäyntikieli: ranska
      
         Asianosaiset
      
      
         Kantaja: Maria Del Carmen Ortega Montero (Bryssel, Belgia) (edustaja: asianajaja N. de Montigny)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 20.5.2021 tehdyn päätöksen siltä osin kuin siinä hylätään kantajan oikeusavustajan 19.1.2021 päivättyyn kirjeeseen sisältyvät vaatimukset kumota henkilöstökomitean työjärjestyksen 10.11.2020 tehty muutos sekä tämän työjärjestyksen uuden version perusteella toteutetut äänestykset ja päätökset
               
            
                  —
               
               
                  kumoamaan tarvittavilta osin 21.12.2021 tehdyn päätöksen siltä osin kuin siinä hylätään kantajan 18.8.2021 tekemä valitus päätöksestä, jolla hylättiin hänen 19.1.2021 päivätyssä kirjeessä esittämänsä vaatimukset
               
            
                  —
               
               
                  kumoamaan vuoden 2020 työjärjestyksen uudet määräykset ja erityisesti 10.11.2020 tehty 22 artiklan muutos
               
            
                  —
               
               
                  kumoamaan vuoden 2020 työjärjestyksen uuden 22 artiklan nojalla toteutetun kirjallisen äänestyksen ja kaikki siitä johtuvat päätökset, mukaan luettuna viimeisten vaalien tulos
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1.
               
               
                  Ensimmäinen kanneperuste, joka perustuu vuoden 2020 työjärjestyksen 10.11.2020 aamulla toteutetun muutoksen lainvastaisuuteen sillä perusteella, että yhtäältä tällä muutoksella rikotaan työjärjestyksen 21 artiklan tarkoitusta ja sillä suojattuja demokratian periaatteita, toisaalta mainittua 22 artiklaa ei ole noudatettu sitä annettaessa ja täytäntöönpantaessa, ja koska annetuista teksteistä puuttuu oikeudellinen selvyys.
               
            
                  2.
               
               
                  Toinen kanneperuste, joka perustuu työjärjestyksen uuden 22 artiklan nojalla 10.11.2020 toteutetun kirjallisen äänestyksen lainvastaisuuteen (ratione temporis), ennen kuin kyseinen määräys oli tullut voimaan.
               
            
                  3.
               
               
                  Kolmas kanneperuste, joka perustuu sen kirjallisen menettelyn lainvastaisuuteen, jota sovellettiin neuvoa-antavien ja toimielinten välisten komiteoiden ja delegaatioiden äänestyksiin, jotka oli toteutettava 10.11.2020 iltapäivällä.